**ASUTUSESISESEKS KASUTAMISEKS**

Kinnitamise kuupäev: 28.06.2021

Kehtib kuni: 28.06.2026

Alus: AvTS § 35 lg 1 p 181

Teabevaldaja: AS Eesti Keskkonnateenused

Elutähtsa teenuse toimepidevuse riskianalüüs

Riigitee sõidetavuse tagamine

Ida-Harju piirkond

Ettevõtja ärinimi: AS Eesti Keskkonnateenused

Koostaja: Marian Tuul, Jaan Viljas

Ametikoht: kvaliteedijuht, regioonijuht

E-post: [marian.tuul@ekkt.ee](mailto:marian.tuul@ekkt.ee), [jaan.viljas@ekkt.ee](mailto:jaan.viljas@ekkt.ee)

Tel: 5266778, 5093498

Kinnitaja: Argo Luude

*/digitaalselt allkirjastatud/*

SISUKORD

[1 Elutähtsa teenuse kirjeldus ja nõutud tase 3](#_Toc509581514)

[2 Kriitiliste tegevuste väljaselgitamine 4](#_Toc509581515)

[2.1 Teenuse osutamiseks vajalikud tegevused: 4](#_Toc509581516)

[2.2 Tegevuste kriitilisuse hindamine 5](#_Toc509581517)

[3 Kriitiliste tegevuste ressursside kirjeldus 6](#_Toc509581518)

[4 Kriitilisi tegevusi mõjutavate ohtude väljaselgitamine 7](#_Toc509581520)

[5 Stsenaariumi realiseerimise ja tagajärgede hindamine ning kirjeldamine 10](#_Toc509581530)

[6 Ennetavate meetmete kirjeldus 11](#_Toc509581533)

[7 Riskianalüüsi kokkuvõte 12](#_Toc509581534)

[7.1 Kriitiliste tegevuste loetelu nende tähtsuse järjekorras 12](#_Toc509581535)

[7.2 Stsenaariumite ning ohtude loetelu koos põhjendustega 12](#_Toc509581536)

[7.3 Käitumisjuhised elanikkonnale 13](#_Toc509581537)

# Elutähtsa teenuse kirjeldus ja nõutud tase

Elutähtsa teenuse nimetus: riigitee sõidetavuse tagamine (Hädaolukorra seadus § 36 lõige 1 punkt 4).

Majandus- ja kommunikatsiooniministri 09.01.2018. a määruses nr 2 „Elutähtsa teenuse kirjeldus ja toimepidevuse nõuded riigitee sõidetavuse tagamisel“ (edaspidi *toimepidevuse määrus*) kirjeldatakse elutähtsat teenust järgmiselt:

„Riigitee sõidetavuse tagamine kui elutähtis teenus seisneb riigiteede, välja arvatud riigi jääteede, korrashoiu teostamises tasemel, mis tagab riigiteede võrgu toimimise ning tingimused ohutuks liiklemiseks.“

Teenusele on esitatud nõue, et riigiteede korrashoid peab toimuma tavaolukorras katkematult ning tagatud peab olema riigitee sõidetavus ja tingimused ohutuks liiklemiseks. Liikluskatkestuse maksimaalne kestvus, mille ületamisel tekib hädaolukorra vahetu oht, on riigi põhiteedel 12 ja riigi tugiteedel 24 ja kõrvalteedel 72 tundi. Hädaolukord tekib, kui lisaks eelnimetatule on täidetud toimepidevuse määruse § 4 lg 3 sätestatud tingimused ehk olukord, mis ohustab paljude inimeste tervist, võib põhjustada suurt varalist kahju ja elutähtsa teenuse osutajal puuduvad võimalused riigitee sõidetavuse taastamiseks.

Transpordiamet korraldab riigiteede korrashoidu peamiselt maakonnapõhiselt. Eesti maakondades teevad teehooldust 9 spetsiaaltehnikat omavat ettevõtet 17 hooldelepingu alusel. Hooldelepingutega on kaetud kogu Eesti riigiteede olem – 16 605 km.

|  |  |  |  |
| --- | --- | --- | --- |
| **Hooldeettevõtja** | | **Hooldepiirkond** | **Hoolde maht**  (km) |
| 1 | Eesti Teed AS | Lääne-Viru maakond | 1205 |
| Eesti Teed AS | Harju maakond Keila piirkond | 713 |
| Eesti Teed AS | Võru maakond | 1250 |
| Eesti Teed AS | Saare maakond | 1092 |
| 2 | Tariston AS | Hiiu maakond | 473 |
| Tariston AS | Harju maakond Kose piirkond | 449 |
| Tariston AS | Järva maakond | 924 |
| 3 | TREV-2 Grupp AS | Ida-Viru maakond | 931 |
| TREV-2 Grupp AS | Põlva maakond | 1165 |
| TREV-2 Grupp AS | Valga maakond | 1116 |
| TREV-2 Grupp AS | Jõgeva maakond | 1122 |
| 4 | Sakala Teed OÜ ja Lääne Teed OÜ | Pärnu maakond | 1439 |
| 5 | Sakala Teed OÜ | Tartu maakond | 1256 |
| 6 | Eesti Keskkonnateenused AS | Viljandi maakond | 1244 |
| 7. | Leonhard Weiss Viater Ehitus AS Warren Safety OÜ | Rapla maakond | 1015 |
| 8. | Warren Safety OÜ | Lääne maakond | 770 |
| 9. | Üle OÜ | Harju maakond Kuusalu teemeistripiirkond | 438 |

Osutame teenust Viljandi maakonnas lepinguga määratud ulatuses, s.o teostame teede korrashoidu ja teede väikesemahulisi remonte, korraldame tee kasutust ja tee kaitsevööndi hoiuga seotud tegevusi. Teehooldust teostame vastavalt seadusandluses sätestatud nõuetele (määrus „Tee seisundinõuded“) ja hooldelepingus viidatud erialastele juhendmaterjalidele.

# Kriitiliste tegevuste väljaselgitamine

## Teenuse osutamiseks vajalikud tegevused

## Elutähtis teenus koosneb järgmistest tegevustest:

|  |  |
| --- | --- |
| **Tegevus** | **Tegevuse lühikirjeldus** |
| Suvehooldetööde teostamine | Eesmärgiks on teede nõutavate seisunditasemete tagamine. Tööde koosseisu kuuluvad järgnevad tööd: maanteede seisukorra alane teave Transpordiametile, teede järelevalve, kattega teede hoole (puhastamine, aukude remont jne.), kergliiklusteede hoole, kruusateede hoole hööveldamine, höövlikraavide puhastamine jne.), teepeenarde hooldus, tee mulde, kraavide, veeviimarite, truupide hooldus, teeäärte niitmine, ohtlike puude eemaldamine, hekkide hooldamine, drenaaži ja sadevee äravooluvõrkude hooldamine, autobussipeatuste ja parklate koristamine, liikluskorraldusvahendite hooldus, liiklusohtliku koha ja ümbersõidumarsruudi tähistamine. |
| Tormijärgsete koristusööde teostamine | Perioodilise hoolde tööde koosseisu kuulub tormijärgsete koristustööde teostamine vastavalt lepingujärgsete ühiku-hindadele. Tormijärgsetel koristustöödel vabastataks riigiteeteed langenud puudest ning korrastatakse teemaa. Laiaulatuslike tormide puhul teostatakse tee vabastamist koostöös Päästeametiga. |
| Talihooldetööde teostamine | Tööde koosseisu kuuluvad järgnevad tööd: libedusetõrje (teepinna nõutava haardeteguri tagamiseks kloriidide, abrasiivmaterjalide või nende segude või kloriidide vesilahuste puistamine, mehaaniline karestamine ja roobaste ning ebatasasuste likvideerimine), lumetõrje (autosahkadega, teehöövlitega, traktorsahkadega, rootorsahkadega teede sõiduosalt ja teepeenralt lume ja lörtsi eemaldamine). |
| Talihoolde teostamine raskete ilmaolude korral  a) lumetõrje, libedustõrje teostamine ja hoiatussüsteemi toimimine  b) liikluse ümbersuunamine liiklusõnnetuse või tee purunemise tõttu. | a) a)Kestev lumesadu või tuisk võib põhjustada raskendatud teehoolduse tõttu piirkondlikke liikluse ajutisi katkemisi, mistõttu elutähtis teenus ei toimi. Liikluse taastamiseks ei piisa tavalisest talihoolde tehnikast ning vaja võib minna kõrvalist abi.  b)Eelnev teavitustöö meediakanalite kaudu: elanike valmisolek ja õige käitumine tormihoiatuse korral aitab ära hoida raskeid tagajärgi nii elule, tervisele kui varale.  c)Teehooldaja paigaldab ajutise liikluskorralduse liikluse sulgemisel, piiramisel ja ümbersuunamisel liiklusõnnetuste, tormikahjustuste, keskkonnareostuste jm võimalike takistuste puhul. Teehooldaja peab tagama ümbersõidumarsruudi tähistamise pärast sellekohase teate saamist tellijalt, Transpordiameti maanteeinfokeskuselt, politseist, Päästeametist: tööpäevadel kell 8.00–17.00 – 2 tunni jooksul; töövälisel ajal – 3 tunni jooksul. |

## Tegevuste kriitilisuse hindamine

Elutähtsa teenuse tegevuste kriitilisust hinnatakse siseministri 21. juuni 2017. a määruse nr 29 „Elutähtsa teenuse toimepidevuse riskianalüüsi ja plaani, nende koostamise ning plaani kasutuselevõtmise nõuded ja kord“ lisa 1 järgi. Hinnatakse iga tegevuse ajakriitilisust ja elutähtsa teenuse katkestuse ulatust kriitilise tegevuse katkemisel. Tulemuste korrutisena määratakse iga tegevuse kriitilisuse aste. Edasises analüüsis käsitatakse tegevusi, mille kriitilisuse aste on vähemalt 10.

**Tabel 1**: Elutähtsa teenuse katkestuse aeg

|  |  |
| --- | --- |
| **Kriitilisuse aste** | **Tegevuse katkemisel elutähtsa teenuse katkestuseni või häireni kuluv aeg** |
| 1 | kuud, aastad |
| 2 | nädalad |
| 3 | päevad |
| 4 | tunnid |
| 5 | sekundid, minutid |

**Tabel 2.** Elutähtsa teenuse katkestuse ulatus kriitilise tegevuse katkemisel

|  |  |
| --- | --- |
| **Kriitilisuse aste** | **Elutähtsa teenuse katkestuse ulatus tegevuse katkemisel** |
| 1 | Kuni 10% lepingupiirkonna teedevõrgust |
| 2 | Kuni 30% lepingupiirkonna teedevõrgust |
| 3 | Kuni 50% lepingupiirkonna teedevõrgust |
| 4 | Kuni 80% lepingupiirkonna teedevõrgust |
| 5 | Kuni 100% lepingupiirkonna teedevõrgust |

Elutähtsa teenuse katkestuse ulatust hinnatakse ühes lepingupiirkonnas katkenud teedevõrgu osas protsentidest, mis on teenuseta.

**Tabel 3.** Tegevuse kriitilisuse aste

|  |  |
| --- | --- |
| **Kriitilisuse punktid** | **Tegevuse kriitilisuse aste** |
| 1-5 | Tegevus ei ole oluline |
| 6-9 | Tegevus on vähesel määral oluline |
| 10-15 | Tegevus on oluline |
| 16-20 | Tegevus on kriitiline |
| 21-25 | Tegevus on väga kriitiline |

**Tabel 4. Tegevuse kriitilisus**

|  |  |  |  |  |
| --- | --- | --- | --- | --- |
| **Kriitiline tegevus** | **Ajakriitilisus** | **Katkestuse ulatus** | **Kriitilisuse aste** | **Olulisus** |
| Suvehooldetööde teostamine | 2 | 2 | 4 | Ei ole oluline |
| Tormijärgsete koristustööde teostamine | 4 | 3 | 12 | **Oluline** |
| Talihooldetööde teostamine | 4 | 2 | 8 | Vähesel määral oluline |
| Talihoolde teostamine raskete ilmaolude korral | 4 | 4 | 16 | **Kriitiline** |
| Liikluse ümbersuunamine liiklusõnnetuse või tee purunemise tõttu | 4 | 4 | 16 | **Kriitiline** |

# Kriitiliste tegevuste ressursside kirjeldus

# Kirjeldused on välja toodud **Lisa 2** tabelis.

Ressursside olulisuse hindamisel Lisa 2 tabelis on lähtutud Siseministeeriumi koostatud juhendis „Toimepidevuse riskianalüüsi ja plaani koostamise juhend elutähtsa teenuse osutajale“, mille alusel on hinnatud aega, mis kulub ressursi puudumisel kriitilise tegevuse katkemiseni ja aega, mis kulub alternatiivse ressursi rakendamiseks ning ressursi puudumise mõju kriitilisele tegevusele. Samuti on lähtutud hooldeettevõtete igapäevasest praktikast olukordade lahendamisele ning varasemalt toimunud kriitiliste sündmuste analüüsidest. Ressursside kirjeldamisel personaliga seotud osas peab arvestama Vabariigi Valituse määrusega nr 73, vastu võetud 09.08.2018 „Täiendavate riigikaitseliste töökohtade moodustamine elutähtsa teenuse osutaja juures, loetelu moodustamise ja muutmise ning andmete esitamise kord“.

# Kriitilisi tegevusi mõjutavate ohtude väljaselgitamine

Riigitee sõidetavuse tagamine on haavatav tee infrastruktuuri kahjustavate sündmuste tõttu, mis on põhjustatud vääramatu jõu (loodus) või inimtegevuse (transpordiõnnetus, tehniline või tehnoloogiline eksimus, terroriakt) poolt. Riigitee sõidetavuse katkemise looduslikeks põhjusteks on purustusliku iseloomuga loodusjõud – tormid. Tormidega kaasnevad ohtlikud ilmastikunähtused, mis võivad põhjustada teehoiu  häireid või katkemist, on ränkadest sademetest põhjustatud üleujutused (tee muldkeha osa või truubi ärauhtumine), rohke lumesadu ja tuisk (teed ummistuvad lumest) ja tormine tuul (teedele langevad murdunud puud). Inimliku eksimuse tõttu võivad juhtuda liiklusavariid transpordivahenditega või puruneda truup/sild/viadukt. Teehoolde mittetoimimise võimalikeks põhjusteks võivad olla ka ulatuslik sidekatkestus või häired teehoiumasinate kütusega varustamisel.

Looduslikud põhjused ulatuslikuks katkestuseks võivad olla ainult ekstreemsed ilmastikuolud. Keskkonnaministeeriumi eestvedamisel koostöös teiste ministeeriumite ja partnerite ning Eesti Keskkonnauuringute Keskusega on koostatud Eesti kliimamuutustega kohanemise arengukava aastani 2030 ja selle juurde kuuluv rakendusplaan, mis võeti Vabariigi Valitsuse poolt vastu 2. märtsil 2017. aastal. Kliimamuutustega kohanemise arengukava kohaselt, ei ole kliimamuutused Eestis äärmuslikud, kuid 21. sajandi jooksul võivad toimuda erinevad muutused (temperatuuritõus, sademete hulga suurenemine, merepinna tõus, tormide sagenemine).

Kriitilisi tegevusi mõjutavad ohud vastavalt majandus- ja taristuministri määrusele 09. jaanuari 2018. a nr 2 „Elutähtsa teenuse kirjeldus ja toimepidevuse nõuded riigitee sõidetavuse tagamisel“ on vähemalt järgmised:

1. erakordselt rasked ilmaolud;
2. tee purunemine;
3. vedelkütusega varustamise katkestus;
4. telefoni-, mobiiltelefoni- või andmesideteenuse katkestus (edaspidi sidekatkestus).

Teehoolde mittetoimimise võimalikeks põhjusteks võivad olla ka oluliste ressursside puudus.

Ressursside hindamisel selgus, et kriitiliste tegevuste toimimiseks on olulised järgmised ressursid, mille puudus võib ohustada kriitilise tegevuse toimimist ja kogu elutähtsa teenuse osutamist.

**Tabel 4.** Kriitiliste tegevuste ressursid

|  |  |
| --- | --- |
| **Kriitiline tegevus** | **Ressurss** |
| **Tormijärgsete koristustööde teostamine** | Lisas 2 loetletud personal |
|  | Lisa 2 loetletud mehhanismid ja seadmed |
|  | Lisa 2 loetletud kütus |
|  | Lisa 2 loetletud territoorium |
|  | Lisa 2 loetletud sideteenuste võimalused |
| **Talihoolde teostamine raskete ilmaolude korral** | Lisas 2 loetletud personal |
|  | Lisa 2 loetletud mehhanismid ja seadmed |
|  | Lisa 2 loetletud territoorium |
|  | Lisa 2 loetletud kütus |
|  | Lisa 2 loetletud sideteenuste võimalused |
| **Liikluse ümbersuunamine liiklusõnnetuse või tee purunemise tõttu** | Lisas 2 loetletud personal |
|  | Lisa 2 loetletud mehhanismid ja seadmed |
|  | Lisa 2 loetletud territoorium |
|  | Lisa 2 loetletud sideteenuste võimalused |
|  | Lisa 2 loetletud liiklusmärgid |

# Stsenaariumid ja nende hindamine

Kriitilist tegevust mõjutava ohu realiseerumisest põhjustatud sündmuse eeldatav arengukäik ehk kriitiline tegevus ja seda mõjutav oht moodustavad stsenaariumi. Tabelist 4 selgub, et kokku võivad elutähtsa teenuse katkemist/häiret põhjustada 15 stsenaariumit. Stsenaariumite tõenäosust ja tagajärge hinnatakse Tabeli 5 ja 6 järgi. Stsenaariumite riskiklassi määramiseks kasutatakse Tabelit 7.

**Tabeli 5.** Stsenaariumi realiseerumise tõenäosuse hindamine

|  |  |
| --- | --- |
| Stsenaariumi realiseerumise tõenäosus | Kriteerium |
| Väga suur | ˃99% tõenäosusega  Juhtub sageli  Võib juhtuda päevade ja nädalate jooksul |
| Suur | ˃50% tõenäosusega  Võib kergesti juhtuda  Võib juhtuda päevade ja kuude jooksul |
| Keskmine | ˃10% tõenäosusega  On varem juhtunud  Võib juhtuda aastate jooksul |
| Väike | ˃1% tõenäosusega  Ei ole juhtunud, kuid võib juhtuda  Võib juhtuda aastate pärast |
| Väga väike | ˂1 % tõenäosusega  On tõenäoline ainult ekstreemsetes tingimustes  Võib juhtuda korra 100 aasta jooksul |

**Tabel 6 Stsenaariumi realiseerumise tagajärgede hindamine**

|  |  |  |  |
| --- | --- | --- | --- |
| **Raskusaste** | **Tagajärgede hindamise kriteeriumid** | | |
| **Elutähtsa teenuse osutamise maht** | **Maine** | **Majanduslik** |
| **Katastroofiline** | Teenuse osutamine on takistatud 80–100% ulatuses kriitilise tegevuse äärmiselt tõsise häire tõttu | Püsivalt mitu kuud kestev avalikkuse ja meedia äärmiselt vaenulik tähelepanu | Plaanitud laekumiste vähenemine > 30%, kasumi vähenemine > 30% võrra |
| **Väga raske** | Teenuse osutamine on takistatud 50–80% ulatuses kriitilise tegevuse väga tõsise häire tõttu | Nädalaid kestev märkimisväärne avalikkuse ja meedia negatiivne tähelepanu | Plaanitud laekumiste vähenemine 20–30%, kasumi vähenemine 15–20% võrra |
| **Raske** | Teenuse osutamine on takistatud 30–50% ulatuses kriitilise tegevuse raske häire tõttu | Päevi kestev ja korduv avalikkuse ja meedia negatiivne tähelepanu | Plaanitud laekumiste vähenemine 5–10%, kasumi vähenemine 5–15% võrra |
| **Kerge** | Teenuse osutamine on takistatud 10–30% ulatuses kriitilise tegevuse kerge häire tõttu | Päevi kestev avalikkuse ja meedia negatiivne tähelepanu | Plaanitud laekumiste vähenemine 1–5%, kasumi vähenemine 1–5% võrra |
| **vähetähtis** | Teenuse osutamine on takistatud 0–10% ulatuses kriitilise tegevuse pisihäire tõttu või häireid ei ole | Avalikkuse negatiivne tähelepanu puudub või on minimaalne | Plaanitud laekumiste vähenemine < 1%, kasumi vähenemine < 1% võrra |

**Tabel 7.** Riskiklasside määramine

|  |  |  |  |  |  |  |
| --- | --- | --- | --- | --- | --- | --- |
|  |  | **TAGAJÄRG** | | | | |
| **TÕENÄOSUS** |  | **vähetähtis** | **kerge** | **raske** | **väga raske** | **katastroofiline** |
| **väga suur** | keskmine | oluline | kõrge | va | väga kõrge |
| **suur** | keskmine | oluline | oluline | kõrge | väga kõrge |
| **keskmine** | madal | keskmine | oluline | kõrge | kõrge |
| **väike** | madal | keskmine | oluline | oluline | kõrge |
| **väga väike** | madal | madal | keskmine | oluline | kõrge |

# Stsenaariumi realiseerimise ja tagajärgede hindamine ning kirjeldamine

Lisas 6 stsenaariumite realiseerimise tõenäosuse ja stsenaariumite realiseerimise tagajärgede raskusastme määramisel selgusid põhilised ohud, mis võivad põhjustada riigiteede sõidetavuse katkemist. Lisa 6 on analüüsitud kõikide olukordade sisu detailselt. Olukorrakirjeldused kokkuvõtlikult kirjeldatakse nende tegevustega kohta, mis said riskiklassiks vähemalt „oluline“.

**Tabel 8.** Kriitiliste tegevuste olukorrakirjeldused

|  |  |  |
| --- | --- | --- |
| **Kriitiline tegevus** | **Kriitilist tegevust mõjutav oht** | **Olukorrakirjeldus** |
| Talihoolde teostamine rasketes ilmaoludes | Personali puuduse tõttu | Laiaulatuslik haigestumine/epideemia või streik. Kui probleem on pigem piirkondlik (nt. Harjumaa), siis saab töötajaid teistest piirkondadest asendama tuua. Kui töötajad streigivad tööandja vastu, siis peab tööandja tegema endast kõik, et vähemalt raskete ilmaolude vältel saaks töötajad tagasi tööle. Ning pikaajalisema kompromissi otsinguga tegeldakse ilmaolude normaliseerumisel. Kui streik on riigi (korra) vastu, siis tuleb tööandajal leida motivatsioonipakett (tõenäoliselt materiaalne), mis lahendab olukorra kuniks ilmaolud normaliseeruvad. |
|  | Mehhanismide puuduse/piiratuse tõttu | Tekkepõhjus võib olla liiklusavarii, tehniline rike või tulekahju. Üldiselt on tekkepõhjus lokaalne. Kasutusele tuleb võtta eelnevalt kokku lepitud alltöövõtjaid ja lisaks muid võimalike talihoolde teostajaid. Kui tegemist on lokaalse raskete ilmaoludega, on võimalik kaasata teiste hooldepiirkondade masinaid (teiste ettevõtete, sama ettevõte teise hooldepiirkonnast). Kogu kaasamine toimub vastavalt olukorrale ja alltöövõtjate võimalustele. Kui on tegemist üleriigilise olukorraga, siis on kaasamine keeruline ning peab arvestama riigipoolsele abile (Päästeameti või Politsei tehnika). **Kuna elutähtsa teenuse osutajal puudub endal võimekus olukord lahendada on ettepanek kaasamine lahendada Hädaolukorra lahendamise plaanis (edaspidi HOLP).** |
|  | Territooriumile ligipääsu piiratuse tõttu | Saab tekkida tulekahju, plahvatuse, viiruste levik (kinnine ala) tulemusel. Kui antud piirkonna territoorium on suletud, saab kasutada kõrval asuvaid meistripunkte. |
|  | Kütuse lõppemise korral (või piiratud ligipääsu tõttu | Tekkepõhjuseks laiaulatuslik elektrikatkestus või probleemid kütusetarnetega tanklatesse. Tööreeglid näevad ette, et iga vahetuse lõppemisel on kohustus mehhanisminde, veokite kütusepaak täis tankida. Täis paaki jätkub kuni 24 tunniks tööde teostamiseks, raskete ilmaolude korral kuni 12 tunniks. Kui probleem on lokaalne, saab kütust tankida kaugematest tanklatest. Pikaajaline kütuse tarnimise katkestus võib panna seisma kõik tööd ja tekitada kriitilise olukorra teede sõidetavuse tagamiseks. **Kuna elutähtsa teenuse osutajal puudub endal võimekus olukord lahendada on ettepanek olukorra lahendamine läbi mõelda HOLP-is.** |

# Ennetavate meetmete kirjeldus

|  |  |  |  |  |
| --- | --- | --- | --- | --- |
| **Lähiaastate jooksul rakendatavad ennetavad meetmed** | | | | |
| Stsenaarium | Plaanitud ennetatavad meetmed tähtsuse järjekorras | Ennetava meetme kirjeldus | Ennetava meetme rakendamise tähtaeg | Plaanitud meetme maksumus |
| - | | | | |

# Riskianalüüsi kokkuvõte

## Kriitiliste tegevuste loetelu nende tähtsuse järjekorras

1. Talihoolde teostamine raskete ilmaolude korral
2. Tormijärgsete koristustööde teostamine
3. Liikluse ümbersuunamine liiklusõnnetuse või tee purunemise tõttu
4. Talihooldetööde teostamine
5. Suvihooldetööde teostamine

Esimesed kaks tegevust võivad ohustada riigiteede sõidetavuse tagamist ning põhjustavad teenuse kasutajale majanduslikku ja/või tervist ohustavat kahju ja ümbritsevale keskkonnale talituslikku riski.

Ülejäänud kriitilised tegevused on teenuse kvaliteetseks toimimiseks vajalikud, kuid nende katkemisel on tagajärgede leevendamine lihtsam.

Riskianalüüsi käigus selgus, et kõige suurem probleem on võimalik juhul, kui mingil põhjusel tekib puudus mehhanismidest või tööjõust. Praeguses olukorras on hooldeettevõtja võimeline hakkama saama oma masinapargiga ka veidi raskemates ilmaoludes. Kriitiliseks muutub olukord juhul, kui näiteks on pidev ja kestev tihe lumesadu (või tuleb korraga maha suur hulk lund). Kui situatsioon on lokaalne on võimalik lähedal asuvatest piirkondadest masinaid appi kutsuda, kui olukord on üleriigiline, on kõikide piirkondade masinad töös ning lisatehnika olemasolu minimaale kui mitte puudulik. Selliste situatsioonide korral on vajalik abi riiklikelt institutsioonidelt. Kõik need olukorrad peab läbi kaaluma ja kokku leppima kõrgemal tasandil **Hädaolukorra lahendamise plaanides.**

## Stsenaariumite loetelu koos põhjendustega

Kokku on tuvastatud 15 stsenaariumi. Taastekava koostatakse kriitilise tegevuse **„Talihoolde teostamine raskete ilmaolude korral“** kohta**,** kus peab arvestama võimalusega, et puudu võib jääda personalist, mehhanismidest, ligipääs territooriumile võib olla raskendatud ning võivad esineda probleemid kütuse tarnega ja sideteenuste katkestused. Koostatud taastekava kohaldatakse ka kriitilisele tegevusele „Tormijärgsete koristustööde teostamine“ ja lähtudes Lisa 6 stsenaariumitele, kus arvestatakse personali ja mehhanismide puudujäägiga, kütuse, mobiilside ja andmeside katkestustega. Mõlemad stsenaariumid on seotud keerulistest ilmaoludest tingitud sündmustega.

Taastekava on vajalik, kuna raskete ilmaolude korral erinevate ohtude esinemine võib kõige rohkem mõjutada teede sõidetavust, põhjustada elanikkonnale ebamugavust, häirida abiandvate instantside jõudmist abivajajateni ning põhjustada olulist kahju majanduslikule olukorrale. Ühtlasi võimaldab taastekava kiiremini lahendada sündmust ja takistada olukorra eskaleerumist. Riskianalüüsi käigus selgus, et lumetormi ehk raskete ilmaolude võimalus on suur, transpordi kinni jäämine teedel mõne toimunud sündmuse tõttu on tõenäoline ning risk inimeste elule oluline. Varasemate aset leidnud sündmuste (nt lumetorm Monika) valguses on taastekavades vaja välja tuua **ettevõtte sisest suhtlust ning parandada omavahelise ning Transpordiameti vahelise info edastamise liikumist**. Mida varem on Transpordiamet teadlik olukorra tõsidusest, seda paremini on võimalik organiseerida ennetavaid tegevusi.

## Hädaolukord ja käitumisjuhised elanikkonnale

Hädaolukorda võivad põhjustada rasked ilmaolud, eelkõige lumetorm. Tugeva tuule, katkematu lumesaju tõttu võidakse välja kuulutada rasked ilmaolud, mille tõttu on tee seisundinõuete tagamine raskendatud. Rasketest ilmaoludest teavitab Riigi Ilmateenistus ning Transpordiamet eraldi kõikidest kanalitest (televisioon, raadio, sotsiaalvõrgustik jne.) Kestev lumesadu ja tuisk võivad põhjustada avariisid ning seisakuid liikluses, seetõttu on oluline teada, et ilmolude halvenemisel tuleb järgida pidevalt hoiatusi ja vajadusel liiklusesse mitte minna.

Maanteeamet (alates 01.01.2021 Transpordiamet) on loonud raskete talviste ilmaolude kehtestamise juhendi, mis seab tingimused, millisel juhul kehtestatakse rasked ilmaolud ning kuidas leiab aset elanikkonna teavitamine. Raskete talviste ilmaolude juhend on iga hooldelepingu lahutamatu osa.

**I Riskikommunikatsioon** ehk elanike informeerimine võimalikest ohtudest, mis riigitee sõidetavuse teenusega võivad ohuolukorras tekkida.

Maateeameti ülesanne on teavitada elanikkonda ning hoiatada ette ohtudest, mis neid võib oodata, kui on tulemas rasked ilmaolud (kestev lumesadu või tuisk, jäide, tormituuled jne.). Iga aasta sügisel teostab Transpordiamet koostöös hooldeettevõtetega pressikonverentsi, kus tutvustatakse elanikkonnale uut talihooaega.

Hooldeettevõtja ja Transpordiameti kodulehtedel ning sotsiaalvõrgustike kontodel on saadaval ennetav teave selle kohta, kuidas erinevad ilmastikuolud riigitee sõidetavust võivad mõjutada, nt talviselt libe teekate, korraga suures koguses alla sadanud lumi või vihm võivad põhjustada häireid tavapärases teenuse osutamises, mistõttu peavad liiklejad ennekõike ise olema ettevaatlikud ja tähelepanelikud. Olukorra tekkides tuleb juhinduda ametlikest teadaannetest ja vajadusel vältida piirkonda liiklemist kasutades sihtkohta jõudmiseks võimalikke alternatiivseid teelõike.

Hea tava näeb ette elanike teavitamise ohtudest, mis võivad teatud piirkonnas suurema tõenäosusega tekkida. Riskide hindamine liigeldes, sh riigiteid kasutades, peab saama liikleja jaoks igapäevaseks, et ei oodataks sõnumeid vaid selle kohta kui ootamatu olukord on tekkinud, vaid et osataks ohte tunnetada ja neid iseseisvalt ennetada.

**II Kriisikommunikatsioon** ehk operatiivteavitus olukorrast, mis on juba tekkinud – kiired juhised kuidas käituda.

Kõigi riigiteede sõidetavuse katkemiste korral on tähtis liiklejaile edastada operatiivset informatsiooni tekkinud sündmuse täpse asukoha, selle lühikirjelduse ja võimaliku katkestuse kestuse kohta. Operatiivinformatsiooni edastamine on võimalik koostöös Transpordiametiga erinevate infokanalite (nt. Liiklusjuhitimiskeskuse, tarktee.ee portaali või teiste internetiportaalide) kaudu. Samuti peab informatsiooni edastama erinevate meediakanalite (televisioon ja raadio, laialt kasutatavad mobiilirakendused nagu nt Waze) kaudu.

Teehooldaja edastab Transpordiametile järgnevad andmed:

1. asukoht, kus esineb riigitee sõidetavuse katkestusest tingitud hädaolukord või selle oht;
2. riigitee sõidetavuse katkestusest tingitud hädaolukorra või selle ohu lühikirjeldus;
3. riigitee sõidetavuse katkestusest tingitud hädaolukorra või selle ohu lahendamise käik ja kaasatavad osapooled;
4. riigitee sõidetavuse katkestusest tingitud hädaolukorra või selle ohu hinnanguline kestus.

Sündmuse toimimise ohu korral on elanikkonnal soovitatav liiklusesse mitte minna ning oodata olukorra paranemist.

Transpordiameti ennetavad tegevused on elanikkonna ja teiste ametkondade teavitamine detailselt sündmuste toimumisest või olukorra lahendamistest. Teavitamist teostatakse vastavalt liiklusseaduse § 51 „Teave tee seisundi ja kasutuskorralduse kohta“.

**Lisad:**

Lisa 2 Kriitiliste tegevuste toimimiseks olulise ressursi kirjeldamine

Lisa 2 lisa Kriitiliste tegevuste toimumiseks olulise ressursi kirjeldamine detailne ülevaade

Lisa 6 Stsenaariumi realiseerumise tõenäosuse ja tagajärgede koondtabel